A-PDF OFFICE TO PDF DEMO: Purchase from www.A-PDF.com to remove the watermark 


MARKETING 


- suport de curs - 


Lector 


Cristian-Stefan Craciun 


CUPRINS 


I. ESENȚA MARKETINGULUI 
II. FUNCŢIILE MARKETINGULUI 
111. SPECIALIZAREA MARKETINGULUI 
IV. MEDIUL EXTERN DE MARKETING AL FIRMEI 
IV.1 MICROMEDIUL EXTERN AL FIRMEI 
IV.2 MACROMEDIUL EXTERN AL FIRMEI 
V. PIAŢA FIRMEI 
VI. CERCETAREA PIEŢEI 
VI.1 TIPURI DE STUDII UTILIZATE PE PIAŢĂ 
VI.2 TIPURI DE INFORMAȚII 
VI.3 METODE DE OBȚINERE A INFORMAȚIILOR 
VII. STRATEGIA DE PIAŢĂ A FIRMEI 
VIII. MIXUL DE MARKETING 
VIII.1 POLITICA DE PRODUS 
VIII.2 POLITICA DE DISTRIBUȚIE 
VIII.3 POLITICA DE PRET 
VIII.4 POLITICA DE PROMOVARE 
IX. ORGANIZAREA ACTIVITĂȚII DE MARKETING 


X. PLANIFICAREA STRATEGICĂ DE MARKETING 


SURSE BIBLIOGRAFICE 


26 


26 


28 


I. ESENȚA MARKETINGULUI 


e Marketingul a apărut mai întâi in practică şi apoi s-a realizat teoria 
e Marketingul s-a manifestat pentru prima dată la mijlocul secolului XX, în S.U.A. 
e Apariția marketingului este legată, în principal, de dinamismul economico-social 
e Conceptul de marketing a cunoscut de-a lungul timpului diferite orientări: 
— orientarea către producţie; 
— orientarea către produs; 
— orientarea către vânzări; 
— orientarea către consumator; 
— orientarea către societate; 
— orientarea către fidelizarea clienţilor (marketing relational). 
e Marketingul este procesul de management care identifică, anticipează şi satisface 
cerinţele clientului în mod eficient şi profitabil 
e Marketingul este procesul de planificare şi executare a concepţiei, stabilirii preţului, 
promovării şi distribuţiei de idei, bunuri şi servicii, pentru a crea schimbul şi a satisface 
obiectivele individuale şi organizaționale 
e Prin analogie militară, întreprinzătorul — în optica marketingului contemporan — are drept 
câmp de bătălie piaţa, ca obiectiv cucerirea consumatorilor şi ca inamici concurenţii 


e Elementul central de referinţă al marketingului îl reprezintă consumatorul 


II. FUNCŢIILE MARKETINGULUI 


FUNCŢIA PREMISĂ: 
e investigarea pieţei, a nevoilor de consum 


FUNCŢIA MIJLOC: 


e conectarea dinamică a firmei la mediul economico-social 


FUNCŢIA OBIECTIV: 
e satisfacerea în condiţii superioare a nevoilor de consum ale clienţilor 


e maximizarea eficienţei economice (a profitului) 


III. SPECIALIZAREA MARKETINGULUI 


În funcţie de profilul activităţii economice: 
e marketingul bunurilor de consum 
e marketingul bunurilor productive (Alte denumiri: marketing industrial, organizational, 
business to business marketing) 
e marketingul serviciilor 


e marketingul agricol (agromarketingul) 


În funcţie de aria teritorială de desfăşurare a activităţii economice: 
e marketing intern 
e marketing internaţional 
e euromarketing 


e marketing global 


In funcție de nivelul de organizare a activităţii economice: 
១ macromarketingul — are în vedere utilizarea marketingului de către societate la nivelul 
întregii economii naţionale 


១ micromarketingul — marketingul din interiorul firmei 


Marketingul în domenii noneconomice — marketingul social: 
e marketing politic — marketing electoral 
e marketing educaţional 
e marketingul sănătăţii publice 
e marketing cultural 
e marketing sportiv 
e marketing ecologic (marketing verde) 


e marketingul religiei 


IV. MEDIUL EXTERN DE MARKETING AL FIRMEI 


Orice firmă funcţionează în condiţiile concrete pe care i le oferă mediul său extern. Asta 
înseamnă că rezultatele activităţii sale vor depinde de: 


— măsura cunoaşterii fizionomiei şi mecanismului de funcţionare a mediului 

care acesta i le furnizeaza. 


IV.1 MICROMEDIUL EXTERN AL FIRMEI 


Componentele micromediului 

> furnizori 
— de bunuri materiale 
— de servicii 
— de forță de munca 

> clienti 

> concurenti 

> organisme publice 
e organisme financiare 
e organisme publice locale 
e organizaţii cetăţeneşti 


e mass-media 


Relaţiile firmei cu micromediul extern 


7. Relaţii de vânzare-cumpărare 


— relații precontractuale (negocierea, comanda, cererea de ofertă, oferta fermă) 


— relații contractuale (facturare, livrare, transport, recepţie, decontare) 


— relații postcontractuale (service, reclamaţii, arbitraj) 


2. Relaţii de transmitere şi recepţie de informaţii 


3. Relaţii de concurenţă 


— concurența directă — între firme care se adresează aceloraşi nevoi cu produse 


similare 


— concurența indirectă — între firme care se adresează cu produse diferite aceloraşi 


nevoi sau unor nevoi diferite ale consumatorilor 


— concurența legală — respectarea legislaţiei în vigoare 


— concurența neloială — forme: 


e concurența ilicita — neplata taxelor şi impozitelor datorate pentru 
activitatea desfăşurată 
១ utilizarea preţurilor de dumping — vânzarea produselor firmei la un preţ 


situat sub nivelul costurilor 
e denigrarea concurenţilor — lansarea unor informaţii neadevărate despre 


anumiţi concurenţi, în scopul prejudicierii ,,imaginii” acestora 

IV.2 MACROMEDIUL EXTERN AL FIRMEI 


1. Mediul economic 
— structura consumului 
— puterea de cumpărare 
— structura cheltuielilor consumatorilor 


— costurile materiilor prime, energiei, etc. 


2. Mediul demografic 
— analiza populației din aria geografică în care firma îşi desfăşoară activitatea 


(mărime, densitate, structură pe grupe de vârstă, sex, religie, ocupație, etc.) 


3. Mediul tehnologic 


— noile tehnologii (oportunități noi pe piață) 


4. Mediul politico-legislativ 
-- legi 


— orientarea economică a diferitelor partide politice 


5. Mediul cultural 


— sistemul de valori, tradițiile, credințele, preferințele şi comportamentul oamenilor 


în societate etc. 


6. Mediul natural 


— condițiile şi resursele naturale ale unei anumite pieţe 


V. PIAȚA FIRMEI 


Piaţa reprezintă “totalitatea relaţiilor generate de actele de vânzare-cumpărare, împreună cu 
fenomenele legate de manifestarea ofertei şi cererii de bunuri economice, inclusiv titlurile de 


credit, în conexiunea lor cu spaţiul şi timpul în care se desfăşoară”. 


Piaţa totală poate fi privită ca o sumă a tuturor produselor sau a tuturor firmelor, existente pe 


piaţă la un anumit moment. 


Piaţa firmei reprezintă măsura în care produsele unei anumite firme (bunuri materiale şi/sau 


servicii) au pătruns în consum. 


Piaţa produsului are în vedere gradul de pătrundere în consum al unui anumit tip de produs. 


Analiza pieţei totale, a pieţei firmei sau a pieţei produsului se poate realiza atât la momentul 
actual şi reprezintă piaţa efectivă, cât şi la un moment viitor (anticipând evoluţia), când avem de- 


a face cu piaţa potenţială. 


Evoluţia pieţei într-un anumit interval de timp, poate avea drept cauză două direcţii principale de 
acţiune, una cantitativă şi una calitativă. 

Aspectul cantitativ are în vedere o modificare a pieţei (produsului sau firmei) datorată 
modificării numărului de persoane care cumpără un anumit produs (piaţa produsului) sau o 
anumită marcă de produs (piaţa firmei) şi poartă denumirea de modificare extensivă (creştere 
sau scădere). Latura calitativă are în vedere modificarea cantităţii medii de produs achiziționată 
de consumatorii potenţiali şi poartă denumirea de modificare intensivă. În unele situaţii, din 
combinarea celor două căi de modificare a pieţei rezultă şi posibilitatea unei modificări mixte a 


pieţei. 


DIMENSIUNILE PIEŢEI FIRMEI 


- se referă la capacitatea, aria (localizarea) şi structura pieţei. 


a) Capacitatea pietei 


Mărimea pieţei firmei, exprimată cantitativ sau valoric, într-o anumită perioadă, reprezintă 


capacitatea acesteia. 


Modalitatile de măsurare a acestei dimensiuni pot fi diferite, utilizându-se diferiţi indicatori, 


precum: 


Volumul vânzărilor - permite determinarea precisă a capacităţii pieţei firmei pentru că, 
are la bază măsurarea actelor de vânzare-cumpărare în care au fost implicate produsele 
firmei. Acestea se cunosc şi exprimă dimensiunea reală a mărimii pieţei. Pe baza acestui 
indicator se măsoară foarte bine dimensiunea pieţei efective, dar este mai greu de evaluat 
cea a pieţei potenţiale (se pot face previziuni sau se pot realiza analogii, dar totul este 
realizat cu o anumită probabilitate). 

Volumul ofertei, are în vedere măsurarea potenţialului productiv al firmei, estimând 
volumul total al produselor ce pot fi realizate într-un anumit interval de timp. Se poate 
face astfel o evaluare a capacităţii maxime pe care ar putea să o aibă piaţa firmei. Din 
păcate, această evaluare nu ia în clacul şi cererea pentru aceste produse pentru a avea o 
imagine asupra capacităţii efective. 

Volumul cererii, pentru produsele firmei poate fi utilizat ca indicator doar în condiţiile 
realizări unor cercetări directe selective. Pe baza acestora se poate determina potenţialul 
de absortie al pieţei pentru produsele firmei. Utilizarea acestui indicator permite atât o 
evaluare a pieţei efective cât şi a celei potenţiale. Acest lucru este avantajos pentru că 
permite o comparaţie cu situația de fapt, pentru a putea identifica şi fructifica 
oportunităţile de piaţă prezente şi viitoare. 

Cota absolută de piaţă şi cota relativă de piaţă sunt doi indicatori care indică poziţia pe 
piaţă a firmei, evidențiind capacitatea pieţei firmei relativ la capacităţile pieţelor celorlalţi 
competitori de pe piaţă. Evaluarea celor doi indicatori, se realizează prin calcularea 
procentului ce revine vânzărilor firmei din piaţa totală, în cazul cotei absolute de piaţă şi 
prin raportarea cotei de piaţă a firmei la cota de piaţă a celui mai puternic concurent al 


acesteia, în cazul cotei relative de piaţă. 


b) Aria teritorială a pieţei 


Localizarea teritoriului pe care firma îşi desfăşoară activitatea este foarte importantă pentru că 


permite concentrarea eforturilor firmei pe zonele vizate. De exemplu, nu ar avea rost ca firma să 


desfasoare ០ campanie promotionala la nivel national, in conditiile in care piata pe care isi 


desfăşoară activitatea firma este una locală (Ploieşti) sau chiar regională (Muntenia). 


În funcţie de locul unde se desfăşoară relaţiile de vânzare-cumpărare, piaţa poate fi internă sau 
externă. 

În cadrul pieţei interne, relaţiile de piață marchează o anumita distribuţie teritorială în funcţie de 
localizarea producţiei şi a consumului, de puterea economica a localităţilor sau diferitelor regiuni 
geografice. Există pieţe locale sau regionale cu trăsături specifice în ceea ce priveşte amploarea 
şi structura proceselor de circulaţie a mărfurilor. De exemplu piaţa mijloacelor de producţie are o 
puternica concentrare în zonele cu o pronunţată dezvoltare industrială. 

Pieţele externe alcătuiesc piața internaţională. Piaţa poate fi privită însă şi la nivel mondial, 
global, respectiv ca sumă a tuturor actelor de vânzare-cumpărare efectuate atât în interiorul cât şi 


în exteriorul graniţelor naționale. 


Deosebiri sensibile cunosc relaţiile de vânzare-cumpărare şi în funcţie de mediul de reşedinţă, 


putându-se vorbi de o piaţă urbană şi de una rurală. 


c) Structura pieţei 


Cunoaşterea structurii pieţei înseamnă pentru orice firmă o problemă vitală iar structurarea pieţei 
în segmente este impusă de eterogenitatea pieţei produselor şi serviciilor, care necesită abordarea 
acesteia de către firmele prezente pe piaţa în mod diferențiat, pentru a realiza o activitate 


eficientă, în condiţiile satisfacerii optime a nevoilor consumatorilor. 


Consumatorii, deşi mult mai puţini numeric decât în cazul pieţei bunurilor de consum, nu sunt la 
fel iar diferențele dintre ei pot avea un impact major asupra cererii pe piaţă. Analiza pe bază de 
segmente este folositoare şi pentru identificarea nevoilor nesatisfăcute ale consumatorilor, nevoi 


care apoi pot fi traduse în oportunităţi pe piaţă. 


Activitatea de segmentare constă în analiza structurii unei anumite pieţe, din punct de vedere al 
unor criterii, în vederea identificării existenţei unor grupe de consumatori având diferite 
caracteristici. 

Segmentarea împarte piaţa totală în grupe (segmente), asigurând o cât mai mare omogenitate în 


interiorul grupei şi o mare eterogenitate între grupe. 


Segmentarea pieţei, nu este decât primul pas spre o mai bună adaptare a firmei la mediul 
economico-social. Ea este încadrată într-un proces mai amplu, care include drept acţiuni 
ulterioare celei de segmentare, alegerea pietei-tinta iar apoi poziţionarea pe piaţă (vezi figura 1). 
„E E E 
Segmentarea pieței 
1. Identificarea criteriilor 
de segmentare a pieței 


2. Caracterizarea 
segmentelor rezultate 


Alegerea pietei-tinta 
1. Determinarea 
atractiv itatii 
segmentului 
2. Alegerea 
segmentelor -tinta 
Poziționarea pe piață 
1. Determinarea poziţiei 
segmentelor-tinta 
2.Elaborarea mixului de 
marketing pentru 


Figura 1. Analiza structurii pieţei 


Principalele caracteristici pe care trebuie să le aibă un bun criteriu de segmentare sunt: 


pertinenta, posibilitatea de a fi măsurat, valoarea operaţională (practică). 


Prin studierea segmentării pietei-tinta, firma îşi poate adapta mai bine politica de marketing, 
realizând o activitate mai eficientă şi o satisfacere superioară a nevoilor consumatorilor 
potenţiali. Acest lucru este posibil deoarece se poate realiza un produs adaptat fiecărui segment. 
Consecința acestor acţiuni este atât atragerea unui număr mai mare de consumatori (din cadrul 


segmentelor vizate) cât şi fidelizarea consumatorilor efectivi. 


Studierea segmentării pieţei permite conducerii firmei să distingă mai bine atât punctele slabe şi 
tari ale organizaţiei cât şi ale concurenţei. Segmentele unde concurenţa este extrem de strânsă pot 
fi identificate iar prin evitarea confruntării directe cu unii competitori mai puternici se pot 
economisii resurse importante, ce pot fi utilizate pentru pătrunderea şi consolidarea poziţiei 


firmei pe segmente mai accesibile (din punct de vedere al concurenţei). 


Analiza riguroasă a structurii pieţei poate permite firmei identificarea celei mai bune strategii la 
nivelul pieţei pe care acţionează. Dacă avem în vedere analiza simultană a structurii pieţei şi a 
produselor pe care le poate oferi firma rezultă posibilitatea abordării diferenţiate a pieţei, în 


funcţie de situaţia existentă la un anumit moment. 


Firma poate avea în oferta sa produse „tradiţionale”, adică produse pe care le oferă şi alti 
concurenţi, dar şi produse „noi”, adică produse care reprezintă cel puţin o noutate la nivelul 
pieţei respective. Acelaşi lucru se poate spune şi din punct de vedere al abordării structurii pieței. 
O structură ,,traditionala” care presupune cam aceeaşi abordare cu a principalilor concurenţi şi o 
structură „nouă” care are în vedere unele diferenţe de abordare structurală, prin crearea a cel 


puţin un segment „nişă” care să fie abordat în mod particular. 


Resegmentarea pieței în | Valorificarea unui avantaj 


segmente | vederea unei mai bune major 
poziționări a produselor (uneori unic) 
PIAȚA 
Segmente Mai mult şi mai bine Valorificarea unui avantaj 
RAMAI decât concurenţa important 


Produse Produse 
„tradiţionale” „Noi” 


PRODUSE 


Figura 2. Abordarea strategică a pieţei 


VI. CERCETAREA PIEŢEI 


Principalele domenii investigate în domeniul cercetărilor de marketing sunt: 


— firma însăşi (resursele sale materiale, financiare şi umane) 

piata firmei (capacitate, structura, caracteristici, tendinte, conjunctura etc.) 
componentele mediului (macromediului $i micromediului) 

nevoile de consum 

comportamentul consumatorilor industriali 


componentele mixului de marketing 


VI.1 TIPURI DE STUDII UTILIZATE PE PIAŢĂ 


1. Studierea produselor 


Cercetările realizate asupra produselor presupun identificarea: 


nevoilor pe care produsele firmei trebuie să le satisfacă 
aşteptărilor cumpărătorilor/utilizatorilor faţă de produsele firmei 
produselor direct concurente 

produselor de substituție 

produselor complementare 


dimensiunilor gamei de produse a firmei 


2. Studierea cererii şi a ofertei 


Studierea cererii urmărește cunoaşterea clienţilor actuali şi potenţiali. Cercetarea asupra cererii 


presupune în principal: 


determinarea caracteristicilor cererii 

determinarea criteriilor semnificative de segmentare a pieței 

identificarea principalelor segmente de consumatori 

determinarea evoluţiei economice a sectoarelor în care se utilizează produsele firmei 
studierea evoluţiei tehnologice a clienţilor potenţiali 

analiza politicii de aprovizionare a clienţilor 


studiul relaţiilor firmei cu clienţii 


Studierea ofertei are în vedere cercetări realizate în special pentru: 


determinarea caracteristicilor ofertei 
identificarea ofertei de produse direct concurente 
identificarea ofertei de produse substituibile 
studierea ofertei de produse complementare 


analiza ofertei de produse intermediare 

3. Studierea politicii de pret are drept rol determinarea preţului acceptabil pe piaţă pentru fiecare 


segment al clientelei potenţiale. 


4. Studierea distribuţiei presupune cunoaşterea tuturor elementelor ce intervin în procesul de 


ajungere a produselor firmei la beneficiarul final. 


5. Studierea activităţii promoţionale — utilizează suporturi specifice: târguri şi expoziţii, reviste 


profesionale etc. 


VI.2 TIPURI DE INFORMAȚII 


În funcţie de modalitatea în care sunt obţinute informaţiile în cadrul cercetărilor de marketing, 


acestea pot fi clasificate în două categorii: 


1. Informaţii din surse primare 
e Observarea 
— personală 
— mecanică 
e Ancheta 
— sondaj de piaţă 
— interviu 
e Experimentul 
— simplu 
— complex 
e Simularea 
— peo singură piaţă 


— pe mai multe pieţe 


2. Informaţii din surse secundare 
e Date din surse interne 
— înregistrări contabile 
— bază de date de marketing 


— rapoarte de vânzări 

១ Date din surse externe 
— surse statistice 
— periodice, reviste de specialitate 
— rapoarte ale unor organisme ale statului, ale unor asociaţii profesionale, ale 


sindicatelor etc. 
VI.3 METODE DE OBȚINERE A INFORMAȚIILOR 


Principalele metode prin care pot fi obţinute informaţiile de marketing sunt: 
១ investigarea unor surse statistice (interne, externe) 
e experimentul de marketing 
e simularea fenomenelor de marketing 
e cercetarea directă de marketing 
— cantitativă (sondajul de piaţă) 


— calitativă (interviuri, reuniuni Focus Group, brainstormint etc.) 
VII. STRATEGIA DE PIAŢĂ A FIRMEI 


Strategia de piaţă reprezintă elementul cel mai important al strategiei generale de dezvoltare a 
firmei, prin care se stabileşte în mod sintetic raportul dintre firmă şi mediul ambiant. 

Strategia de marketing este direcţia principală în care o firmă îşi mobilizează potenţialul uman, 
material şi financiar, astfel încât să îşi indeplinească obiectivele propuse în cadrul politicii de 


marketing. 


Etapele alegerii strategiei de piaţă 
e identificarea structurii pieţei şi a situaţiei concurenţei 
e identificarea obiectivelor principalilor concurenţi 
e determinarea strategiilor utilizate de principalii competitori 
e identificarea avantajelor şi dezavantajelor firmei în raport cu principalii concurenţi 
e previziunea evoluţiei pieţei 
e alegerea segmentelor de consumatori 


e fundamentarea strategiei de piaţă 


Alegerea variantelor strategice 

១ In functie de nivelul cererii: 


strategia cresterii 
strategia menţinerii 


strategia restrângerii 


១ In funcţie de modul de manifestare al cererii: 


strategie de conversiune (cerere negativă — crearea unei cereri pozitive) 
strategie de stimulare (absenţa cererii — crearea cererii) 

strategie de dezvoltare (cerere latentă — îmbunătăţirea cererii) 
strategie de remarketing (cerere în declin — revitalizarea cererii) 
strategie de sincromarketing (cerere fluctuantă — regularizarea cererii) 
strategie de întreţinere (cerere completă — menţinerea cererii) 
strategie de demarketing cerere excesivă — (reducerea cererii) 


strategie de antimarketing (cerere indezirabilă — distrugerea cererii) 


e În funcţie de structura pieţei 


strategia nediferenţiată (sea dresează pieţei in mod global) 
strategia diferențiată (pentru fiecare segment în parte) 


strategia concentrată (la un singur segment sau la un număr limitat de segmente) 


e În funcţie de modul de adaptare al firmei la mediul extern 


strategie anticipativă 
strategie activă 


strategie pasivă 


១ In funcţie de exigenţele pieţei 


strategia exigenţelor ridicate 
strategia exigenţelor medii 


strategia exigenţelor reduse 


១ in funcţie de atitudinea faţă de concurență 


strategie ofensivă 


strategie defensivă 

VIII. MIXUL DE MARKETING 
VIII.1 POLITICA DE PRODUS 


Politica de produs reprezintă principala componentă a mixului de marketing al firmei. 


Politica de produs are în vedere conduita pe care o adoptă o firmă referitor la dimensiunile, 


structura şi evoluţia gamei de bunuri materiale şi servicii ce fac obiectul propriei activităţi. 


Principalele componente ale politicii de produs sunt: 

+ Cercetarea produsului, care are in vedere atât analiza situaţiei produselor, firmei, prezente pe 
piaţă cât şi a celor noi, ce urmează a fi lansate într-un anumit moment pe piaţă. 

+ Proiectarea şi realizarea produselor noi, presupune realizarea noilor produse, în concordanţă 
cu nevoile consumatorilor. 

+ Asigurarea legală a produsului, în vederea protejării acestuia împotriva concurenţei neloiale. 


+ Analiza portofoliului produselor, pe care firma le are deja prezente pe piaţă. 


ALTERNATIVE STRATEGICE ÎN POLITICA DE PRODUS 


Strategia de produs reflectă opţiunile firmei referitoare la dimensiunile, structura şi dinamica 
gamei de produse pe care le produce sau comercializează. 

Strategia de produs este subordonată strategiei de piaţă a firmei, fiind fundamentată pe 
obiectivele globale ale firmei, în strânsă legătură cu strategiile de preţ, distribuţie şi promovare. 
În funcţie de resursele materiale, financiare şi umane de care dispune, firma îşi poate stabili mai 


multe alternative pentru elaborarea politicii sale de produs. 


Dacă se are în vedere gradul de înnoire a produselor, firma are la dispoziție următoarele 
strategii de produs: 
e strategia menţinerii gradului de noutate prin introducerea şi eliminarea, anual, a 
aceluiaşi număr de articole, fără a se afecta structura gamei de produse; 
e strategia perfecţionării produselor - presupune îmbunătăţirea permanentă a 
parametrilor calitativi ai produselor din mixul oferit pe piaţă; 
១ strategia înnoirii produselor - este cea mai riscantă alternativă strategică şi presupune 
lansarea unor produse noi, destinate fie aceluiaşi segment de clientelă, fie unor segmente 


noi. 

În funcţie de dimensiunile gamei de produse, firma poate opta pentru una din următoarele 
variante strategice: 

e strategia stabilităţii sortimentale - presupune menţinerea dimensiunilor gamei de 
produse, urmărindu-se în acelaşi timp stabilitatea poziţiei firmei pe piaţă şi păstrarea 
prestigiului în rândul clientelei deservite; 

e strategia de selecţie sau de restrângere sortimentală - constă în simplificarea gamei ca 
urmare a eliminării produselor aflate în faza de declin a ciclului de viaţă şi a celor cu un 
grad de uzură morală ridicată; 

e strategia diversificării sortimentale - se concretizează în posibilități suplimentare de 
satisfacere a cerinţelor consumatorilor ca urmare a creşterii dimensiunilor gamei de 
produse. Strategia diversificării produselor se poate realiza în următoarele direcții: 

— diversificare orizontală - presupune creşterea numărului de produse din cadrul 
gamei, păstrându-se însă caracterul omogen al acesteia (de exemplu, un 
producător de confecţii pentru bărbaţi îşi diversifică gama cu o linie de confecţii 
pentru copii); 

— diversificare verticală - presupune integrarea în linia de produse a unor produse 
noi care erau achiziționate înainte ca materie primă sau care se fabricau din 
materiale produse de alte întreprinderi (de exemplu, producătorul de confecţii 
achiziționează propria fabrică de stofe); 

— diversificarea laterală - presupune dezvoltarea gamei de produse ca urmare a 
introducerii în fabricaţie a unor produse din ramuri conexe (de exemplu, un 


producător de confecţii investeşte în domeniul turismului). 


Un alt criteriu important de delimitare a strategiilor de produs este reprezentat de poziţionarea 
produsului pe piaţă. În funcţie de acest criteriu, pot fi delimitate, în mod concret, strategii de 
poziţionare a produselor în funcție de: 

* nevoile şi avantajele căutate de consumator; 

e caracteristicile produsului; 

* modul de utilizare a produsului; 

* utilizatorii produsului; 


e concurenţa care se manifestă pe piață. 

VIII.2 POLITICA DE DISTRIBUȚIE 


Distribuţia se referă la totalitatea activităţilor economice care au loc pe „traseul” parcurs de 


marfă între producător şi consumatorul final. 


Distribuţia cuprinde două procese, distincte, importante: gestionarea canalelor de distribuţie, 
adică a părţii economice a traseului mărfurilor şi logistica mărfurilor (distribuţia fizică) care are 


în vedere latura fizică a traseului de la producător la consumatorul final. 


Canalul de distribuţie reprezintă un ansamblu organizat şi structurat de agenţii şi instituţii care 
desfăşoară activităţi menite să facă legătura între producători şi consumatori. 
Orice canal de distribuţie poate fi caracterizat prin trei dimensiuni: 
* lungimea canalului este dată de numărul de verigi intermediare parcurse de un produs între 
producător şi consumatorul final. În funcţie de numărul acestor puncte intermediare, canalele de 
distribuţie pot fi: 
- canale directe sau fără intermediari (producător-consumator), în care relaţia producător — 
consumator este directă, nemijlocită, intermediarul lipsind: 
Producător — Consumator 

- canale scurte, cu un singur intermediar, considerate canale tradiţionale. Se utilizează mai ales 
pentru produsele agroalimentare perisabile, dar şi pentru produse de valoare mare, de noutate, de 
modă sau când piaţa este concentrată. În acest caz producătorul isi asumă funcţia distribuţiei 
fizice, riscul comercial şi funcția de promovare. Avantajele acestui tip de canal se reflectă în 
reducerea cheltuielilor, realizarea relaţiei cu consumatorii sau mărirea vitezei de rotație a 
stocurilor: 

Producător — Detailist — Consumator 
- canale lungi - cu doi sau mai multi intermediari. Se utilizează în mod frecvent pentru mărfurile 
cu sortiment complex, cu cerere sezonieră sau care presupun operaţiuni de sortare, ambalare, etc. 
Un asemenea canal necesită cheltuieli mai mari, încetinirea vitezei de rotaţie a stocurilor, chiar şi 
pierderi datorită condiţiilor de depozitare, dar asigură o aprovizionare ritmică şi condiţii adecvate 
de păstrare: 

Producător — Angrosist — Detailist — Consumator 
- canale complexe — în care există mai mult de două verigi intermediare, care contribuie la 
creşterea cheltuielilor. Acest tip de canal de distribuţie este specific țărilor dezvoltate, ce practică 
un comerţ de tip integrat, precum şi comerțului international, dar şi bunurilor de folosință 


curentă: 

Producător — Angrosist — ... — Detailist — Consumator 

Performanţa la nivelul unui canal de distributie/marketing nu depinde de lungimea sa, ci de 
modul cum în care îşi îndeplineşte atribuţiile, precum şi de calitatea serviciilor prestate de 
intermediari; 

* lăţimea canalului este definită de numărul intermediarilor ce prestează servicii de aceeaşi 
natură, prin care se poate asigura distribuirea produselor în cadrul fiecărei faze de deplasare a 
produsului spre consumator. În cazul bunurilor de consum, canalul de distribuţie are o lăţime mai 
mare decât în cazul bunurilor industriale. Această dimensiune creşte în partea inferioară a 
canalului de distribuţie, pe măsura apropierii de consumator; 

* adâncimea canalului de distribuţie exprimă gradul de apropiere a distribuţiei de locurile 
efective de consum sau de utilizare a unui produs sau serviciu; reflectă gradul de dispersie în 
spaţiu al punctelor de vânzare, al apropierii acestora de punctele de consum. La bunurile 
industriale adâncimea este redusă, distribuţia fiind caracterizată printrun grad ridicat de 
concentrare teritorială, în timp ce la bunurile de consum adâncimea canalului de distribuţie este 
mare, unele dintre aceste produse fiind aduse chiar la domiciliul consumatorului final, prin 


comandă, corespondenţă etc. 


Distribuţia fizică (logistica) reprezintă, în sens restrâns, deplasarea efectivă a produselor de la 
furnizor la utilizator. În accepțiunea de marketing, logistica este sinonimă cu distribuţia fizică în 
sens larg, domeniu ce vizează planificarea, implementarea şi controlul fluxului fizic al 
mărfurilor, de la locul producerii acestora până la cel al consumului sau utilizării finale. 

Distribuţia fizică (logistica) include un ansamblu de activităţi (transportul, depozitarea, 
manipularea, sortarea, preambalarea, stocarea, expedierea, recepţia etc.), aflate într-o strânsă 


interdependenta, prin intermediul cărora se realizează distribuţia mărfurilor. 


ALTERNATIVE STRATEGICE ÎN POLITICA DE DISTRIBUȚIE 


Principalele variante strategice ale distribuţiei se delimitează în funcție de: 

* numărul intermediarilor, în funcţie de care se poate adopta o strategie de: 

- distribuţie intensivă, ce presupune vânzarea produselor în orice tip de unitate comercială şi se 
recomandă pentru bunurile ce se cumpără curent; 

- distribuţie selectivă, ce presupune vânzarea doar în anumite locuri, special amenajate şi se 
recomandă pentru bunurile ce necesită compararea preţului şi performanţelor; 

- distribuţie exclusivă, ce implică vânzarea în locuri cu o destinaţie exclusivă, recomandându-se 


pentru produsele scumpe; 

* tipurile de intermediari pe care îi utilizează întreprinderea: 

- forța de vânzare; 

- agenţiile producătorilor, 

- distribuitorii industriali, 

* dimensiunile (lungimea) canalului de distribuţie, putându-se utiliza : 
- distribuţia directă; 

- distribuţia pe canale scurte; 


- distribuţia pe canale lungi. 

VIII.3 POLITICA DE PRET 
Preţul reprezintă, atât pentru vânzător cât şi pentru cumpărător, valoarea unui bun sau serviciu. 
Preţul reprezintă cea mai mobilă componentă a mixului de marketing. El poate fi modificat 
rapid, spre deosebire de celelalte componente ale mixului de marketing, iar schimbările de preţ 


atrag de regulă un răspuns imediat din partea pieţei. 


Factorii care influenţează politica de preţ a firmei sunt: 


specificitatea fiecărei pieţe 

— natura şi nivelul concurenţei dintre ofertanti 

— măsura în care statul se implica în mecanismul formării preţului pe piaţă 
— gradul de concentrare a relaţiilor de piaţă 

— numărul şi structura consumatorilor 

— reglementări legislative 


— puterea de cumpărare etc. 


Chiar dacă au nume diferite, prin funcţiile îndeplinite, în esenţă, multe concepte reprezintă, de 
fapt, preţuri. Dintre acestea, cele mai cunoscute sunt: 

* chiria — preţul ocupării temporare a unui spaţiu; 

* dobânda — preţul banilor imprumutati; 

* salariul — preţul muncii; 

e amenda — preţul încălcării legii; 

e cautiunea — preţul libertății temporare; 


* cotizaţia — preţul apartenenţei la o organizaţie; 

e mita — preţul ,,bunavointer’; 

* tariful — pretul unui serviciu; 

* impozitul pe venituri — preţul dreptului de a câştiga bani; 
* comisionul — preţul unei intermedieri; 


e onorariul — preţul unei consultaţii etc. 


În practică sunt utilizate mai multe categorii de preţuri, unele dintre cele mai frecvente fiind 


următoarele: 


* prețul rotund (de exemplu 1000, 10000 lei etc.); 


* prețul magic (are ca terminatie cifra 9: 999 lei, 10199 lei etc.); 


* prețul impar (de exemplu 995 lei ); 


e preţul minim ~ o barieră din punctul de vedere al consumatorului, asociat, de regulă, unei 


calităţi insuficiente a produsului; 


* preţul maxim ~ preţul pe care consumatorul este dispus să-l plătească; 


e preţul negociat - preţul acceptat atât de vânzător, cât şi de cumpărător, pentru că a fost stabilit 


în urma unei negocieri la care au participat ambele parti ; 


* prețul recomandat de un anumit producător distribuitorilor cu care acesta lucrează etc. 


ALTERNATIVE STRATEGICE ÎN POLITICA DE PRET 


Firmele pot face apel la una din următoarele strategii de pret: 


strategia preţului de stratificare este o strategie care se bazează pe stabilirea unui preţ 
iniţial foarte mare şi reducerea lui treptată, în timp; este o strategie indicată în cazurile în 
care se manifestă inelasticitate a cererii, preţul riidcat initial preluând segmentul sau 
segmentele insensibile la pret, reducerile ulterioare contribuind la lărgirea pieţei prin 
adăugarea unor segmente mai sensibile. Principalul avantaj al unei astfel de strategii este 
că generează profituri mari, iar principalul dezavantaj acela că rentabilitatea mare atrage 
şi alti concurenţi, din aceeaşi ramură; 

strategia preţului de penetrare pe piaţă. Preţul de penetrare pe piaţă este acel pret 
stabilit în momentul lansării produsului, de regulă la un nivel scăzut, în scopul cuceririi 
unor segmente cât mai largi. Această strategie se recomandă îndeosebi în următoarele 
situaţii: când nu există şanse de menţinere a superiorității produsului; când există puţine 
bariere de intrare pe piaţă şi se manifestă o mobilitate mare a concurenţei; când cererea 


este foarte elastică etc.; 

strategia preţului de vârf de sarcină este recomandată în cazul în care există o limitare 
a cantităţii de produse pe care întreprinderea o poate aduce pe piaţă, iar cererea este 
variabilă în timp. Avantajul startegiei rezultă din degrevarea intensității utilizării 
infrastructurii tehnice şi tehnologice în perioadele de vârf şi stimularea consumului în 
celelalte perioade; este o metodă mai puţin utilizată; 

strategia prețului liniei de produse este un tip de strategie specific firmelor care au mai 
multe produse în cadrul aceleiaşi linii, iar preţul urmează a fi stabilit în scopul 
maximizării vânzărilor sau profiturilor la nivelul întregii linii; 

strategia preţului discriminatoriu Discriminarea prin preţ se referă la oferirea aceluiaşi 
produs unor cumpărători diferiţi, la preţuri diferite, iar în practică pot fi întâlnite mai 
multe tipuri de discriminare: discriminarea de rangul întâi sau perfectă, constând în 
solicitarea unor preţuri diferite pe unitatea de produs, atât în funcţie de cumpărător, cât şi 
de cantitatea achiziționată; discriminarea de rangul doi, care constă în oferirea produsului 
la preţuri diferite în funcţie de cantitatea cumpărată, dar nu şi de cumpărători şi 
discriminarea de rangul trei, ce presupune diferenţierea preţului doar în funcţie de clienţi; 
strategia preţului final, ce presupune ca firma să acţioneze şi după ce produsul a ieşit de 
pe poarta sa, în acest fel ea având posibilitatea să controleze preţul plătit de consumatorul 
final; 

strategia preţului par-impar este o strategie specifică activităţii de comerț cu 
amănuntul, prin intermediul căreia se încearcă influențarea consumatorului. Se considera 


că un preţ de 995 sau 999 lei este mai atractiv decât cel de 1000 lei. 


Se consideră că principalele criterii care intervin în adoptarea strategiilor de preţuri se referă la 


nivelul, 


diversitatea / diferenţierea şi stabilitatea acestora, din combinarea variantelor 


corespunzătoare fiecărui criteriu, rezultând strategii de preţuri distincte. 


Nivelul preţurilor poate fi considerat criteriul dominant al strategiei. În funcţie de obiectivele pe 


care firma le urmăreşte, la un moment dat, poate face apel la una din următoarele variante: 


* strategia preturilor înalte (ridicate); 
* strategia preturilor medii (moderate); 


* strategia preturilor joase (scăzute). 


Gradul de diversificare / diferenţiere a preturilor este un alt criteriu de adoptare a strategiilor de 


preţ. În cazul unui singur produs, preţurile diferite practicate reflectă, de cele mai multe ori, 


diferentierile de natură calitativă ce se manifestă între variantele acestuia. 

Preturile se pot diferentia in functie de ០ serie de elemente, cum ar fi: specificul produsului, locul 
de vânzare, momentul vânzării, imaginea produsului, condiţiile concrete de negociere etc. 
Diferenţierile de pret se pot încadra într-una din următoarele categorii: diferenţiere în funcţie de 
solicitanti (sau segmente de piaţă); diferenţiere în funcţie de cantitate; diferenţiere în funcţie de 
produs; diferenţiere spaţială. 
Fiecare dintre formele de diferenţiere enumerate anterior îmbracă forme diferite. Astfel, 
principalele forme de diferenţiere a preţurilor în funcţie de solicitanți (sau segmente de piaţă) 
sunt: 

* diferenţierea spaţială a preţurilor; 

e diferenţierea temporală a preţurilor; 

e diferenţierea preţurilor în funcţie de caracteristicile clienţilor; 

e diferenţierea preţurilor în funcţie de utilizarea instrumentelor de marketing. 
Din punctul de vedere al diferentierii prețurilor în funcţie de cantitate, este unanim recunoscut şi 
acceptat faptul că preţurile scad pe măsura creşterii cantităţii achiziţionate, iar în ceea ce priveşte 
diferenţierea preţurilor în funcţie de produse, se tine seama de interdependentele care se 
stabilesc între vânzări şi costuri. Diferentierea spaţială vizează adaptarea preţurilor la preţurile 


naţionale, de exemplu. 


Gradul de mobilitate a preţului reprezintă al treilea criteriu important de adoptare a preţurilor. 
Mobilitatea preţului se află într-o strânsă legătură cu ciclul de viaţă al produsului. Aceasta 
strategie poate viza modificarea preţurilor în proporţii însemnate sau reduse, fie într-un numar 
mai mic sau mai mare de etape, după caz. Firma poate apela, în funcţie de specificul obiectivelor 
urmărite, la variante strategice precum: 

* strategia preţului lider - adoptată îndeosebi de marile firm , suficient de puternice pentru a 
stabili un preţ ce va fi urmat de concurenţă; 

* strategia preţului urmăritor - adoptată de micile întreprinderi (dar şi de cele mai mari, care 
nu se pot impune pe piaţă). În mod concret, firma care adoptă un preţ de urmărire urmărind 
preţul liderului, poate obţine profituri mari, dacă vânzările înregistrază un anumit nivel; 

* strategia preţurilor reduse, care presupune reducerea preţurilor în scopul atragerii de clienţi 
de la firmele concurente; 

* strategia de luare a caimacului presupune fixarea, la lansarea unui produs pe piaţă, a unui 
preţ cât se poate de mare; este o strategie foarte utilizată în cazul bunurilor industriale, respectiv 
produselor ce încorporează o tehnologie avansată; 

* strategia preţului de penetrare - constă în cucerirea rapidă a unui segment de piaţă, prin 


practicarea unui preţ scăzut. 

VIII.4 POLITICA DE PROMOVARE 


Promovarea reprezintă acea parte a procesului de comunicaţie al firmei prin care aceasta, 
folosind un ansamblu de metode şi tehnici specifice (concretizate în activităţi promoţionale), 
încearcă să influenţeze comportamentul clienţilor săi actuali şi potenţiali în vederea obţinerii 


unor rezultate cât mai bune (profituri) pe o perioadă mai lungă de timp. 


Principalele activităţi de comunicare promoţională sunt: 
e publicitatea 
e promovarea vânzărilor 
e relaţiile publice 
e participarea la manifestări expoziţionale 


e marketingul direct 


Etapele principale ale procesului de elaborare a politicii promoţionale sunt următoarele: 
e Definirea obiectivelor politicii promoţionale şi identificarea publicului ţintă 
e Determinarea bugetului promoţional 
e Alegerea şi realizarea mesajului promoţional 
e Selectarea mediilor de comunicaţie 


e Evaluarea eficienţei activităţilor promoţionale 


ALTERNATIVE STRATEGICE ÎN POLITICA DE PROMOVARE 


Criteriile de clasificare a strategiilor promoţionale sunt numeroase, aşa cum rezultă din cele 


prezentate în continuare. 


În funcţie de criteriul promovarea imaginii, se pot concretiza două variante strategice, şi anume: 

* strategia de promovare a imaginii si 

* strategia de extindere a imaginii, care, la rândul ei, cuprinde o serie de opţiuni distincte: 
strategia de informare în cadrul pieţei, strategia de stimulare a cererii, strategia de diferenţiere a 


ofertei, strategia de stabilizare a vânzărilor. 

În funcţie de modul de desfăşurare in timp a activităţilor promoţionale opţiunile strategice ale 
firmei se diferenţiază în: 

* strategia activităţii promoţionale permanente, care presupune eforturi financiare mari şi 

* strategia activităţii promoţionale intermitente, în funcţie de anumite situaţii conjuncturale 


sau de factori sezonieri. 


În funcţie de criteriul pătrunderea pe piaţă sau cucerirea unei noi pieţe, firma are de ales între: 

* strategia concentrată, cand îşi concentrează efortul promotional spre un singur segment de 
piaţă; 

e strategia diferențiată, când va adopta un mix promotional individualizat pentru fiecare 
segment de piaţă deservit; 


* strategia nediferentiata, când se adresează întregii pieţe, cu acelaşi mix promotional. 


În funcţie de obiectivele urmărite, firma poate opta pentru: 
* promovarea produsului sau 


* promovarea imaginii. 


În funcţie de specificul pieţei şi interesele întreprinderii, avem: 

* strategii ofensive (de atac), ce presupune utilizarea masivă a tuturor mijloacelor promoţionale 
şi un buget ridicat, o strategie specifică firmelor mari şi 

* strategii defensive (de apărare), utilizată în cazul manifestării, pe piaţă, a unor condiţii mai 


puţin favorabile. 


Din punct de vedere al sediului organizării acţiunilor promoţionale, firma are de ales între: 
e realizarea acestora cu forte proprii, la sediul său şi 
* apelarea la instituţii specializate şi, în consecință, desfăşurarea activităţilor promoţionale în 


exteriorul firmei. 


Specialiştii consideră că cea mai cuprinzătoare clasificare împarte strategiile promoţionale în: 

* strategii de împingere (push strategy), care presupun promovarea produsului doar către 
următorul participant la procesul de distribuţie, care va continua această strategie cu următorii 
membri ai canalului de distribuţie, până ce produsul va fi promovat direct potenţialilor clienți. 
Este strategia utilizată de producătorii care îşi trimit personalul de vânzare să descopere noi 
puncte de desfacere şi noi clienţi. Prin urmare, fiecare membru al canalului de distribuţie 


împinge produsul către următorul participant, până ce acesta ajunge la client şi 

* strategii de tragere (pull strategy), care implica activitati de marketing, mai ales publicitate si 
promovare pe piaţa de consum, directionate către utilizatorul final şi menite să-l facă pe acesta să 


solicite produse de la intermediari. 
IX. ORGANIZAREA ACTIVITĂȚII DE MARKETING 


Un director executiv de marketing are, în general, trei sarcini principale: 
1. Buna administrare a departamentului de marketing: 
— 88 angajeze personal competent; 
— să stabilească standarde înalte pentru planificarea de marketing şi implementarea 
planului; 
— sa îmbunătățească aptitudinile personalului în materie de cercetare, prognoză şi 
comunicare. 
2. Administrarea eficientă a relaţiilor interpersonale din înteaga firmă: 
— să stabilească relaţii de încredere reciprocă cu şefii celorlalte departamente din 
firmă; 
— 88 convingă întreaga organizaţie să se dedice servirii şi satisfacerii clienţilor. 
3. Conlucrarea eficientă cu directorul executiv al firmei: 
— să se ridice la înălțimea aşteptărilor conducerii firmei; 
— 88 acţioneze în strănsă legătura cu indicatorii de creştere şi profitabilitate stabiliţi 
de către conducere. 

Dacă, din nefericire, persoana responsabilă se achită prost de toate cele trei sarcini, e 
momentul ca firmă să-şi caute un alt director executiv de marketing cu calităţi mai bune de 
conducător. 

În practică, dificultatea cu care se confruntă un director executiv de marketing constă în a 
câştiga respectul directorului executiv general şi respectul angajaţilor din diversele departamente 
ale firmei, inclusiv al şefilor de departamente. Acest lucru nu se va întâmpla decât dacă 
prognozele de marketing se dovedesc destul de exacte şi dacă există răspundere pentru 
cheltuielile de marketing, din punctul de vedere al contribuţiei aduse la realizarea țintelor de 


rentabilitate a investiţiei sau a altor indicatori consideraţi relevanti. 

X. PLANIFICAREA STRATEGICA DE MARKETING 


Pentru a intelege cat mai exact rolul planificarii strategice de marketing intr-o organizatie 
trebuie luat in considerare intreg procesul de planificare strategic al organizatiei, in functie de 


toate nivelurile existente in cadrul acesteia. 


Nivelul organizational superior 
În cadrul fiecărei organizaţii procesul de planificare strategică porneşte mai întâi 
de la managementul de vârf. Astfel, la nivelul superior principalele aspecte decizionale privind 
planificarea strategică se referă la: 
e stabilirea misiunii și a obiectivelor pe termen lung ale organizaţiei; 
e structurarea portofoliului de activități; 
e determinarea modalitatilor si strategiilor de dezvoltare; 
e alocarea optimă a resurselor financiare, umane, materiale; 
e crearea unei imagini favorabile a organizației şi dezvoltarea responsabilitatii sociale. 
Deciziile de la nivelul superior al organizației şi activităţile ce vor fi desfăşurate în acest 
context trebuie să fie luate si realizate într-un interval de timp mai îndelungat, de regula, între doi 


şi cinci ani. 


Nivelul unităţii strategice de activitate 
Planificarea la nivelul fiecărei unităţi strategice de afaceri se concentrează asupra unui 
singur produs/serviciu sau asupra unei linii de produse/servicii care satisfac o anumită nevoie a 
pieţei şi se referă la: 
e stabilirea produselor şi serviciilor care vor fi dezvoltate; 
e determinarea segmentelor-tinta de piață; 
e identificarea unui avantaj față de concurență; 
e stabilirea modului în care vor fi satisfăcute nevoile clienților. 
La acest nivel, fiecare unitate strategică de afaceri are un manager propriu, care poartă 
responsabilitatea îndeplinirii doar a obiectivelor unității strategice de activitate aferentă şi nu a 
celor de la nivelul ansamblului organizaţiei, şi care urmăreşte identificarea şi exploatarea 


avantajului competitiv în cadrul pieţei de referință. 

Nivelul functional 
Cel de-al treilea nivel al planificarii strategice se refera la functiile organizatiei. Astfel, 
la nivelul functiei de marketing, planificarea strategica se refera la: 
e stabilirea obiectivelor anuale; 
e elaborarea strategiilor pe termen scurt; 
e elaborarea planurilor pentru fiecare produs/serviciu; 
e elaborarea mixului de marketing pentru fiecare produs/serviciu în parte; 


e stabilirea modalitatilor de abordare a pietei-tinta. 


Procesul de planificare strategică întâlnit la toate cele trei niveluri menţionate anterior se 
întâlneşte, de regulă, în fiecare organizație şi trebuie să se focalizeze deopotrivă asupra 


eficacitatii şi eficienţei activităților organizației. 


Planul de marketing 
- este instrumentul cu ajutorul căruia sunt direcționate activitatea de marketing şi resursele 
organizaţiei pentru îndeplinirea obiectivelor de marketing ale acesteia. 
Componentele planului de marketing sunt: 

e rezumatul 

e analiza mediului 

e analiza SWOT 

e ipotezele 

e obiectivele planului de marketing 

e strategiile de marketing 

e programul de marketing 

e bugetul 


e sistemul de control 

